El període d'admissió en ESO i Batxillerat es podrà realitzar fins al 3 de juny
30 de maig 2022

![](/media/gokndtde/c_val.jpg?width=587&height=587)

Segons s’ha publicat en el calendari d'admissió i matriculació per al curs 2022/2023, comença el període d'admissió en ESO i Batxillerat fins al 3 de juny.

Les persones interessades poden realitzar l'adscripció i matrícula de manera telemàtica en l'espai web a través de [https://portal.edu.gva.es/telematricula/](https://portal.edu.gva.es/telematricula/). La web inclou informació per a realitzar el procediment d'admissió, així com respostes a preguntes freqüents, assistents,…

Per obtindre més informació mitjançant la secció del departament d'Educació de la pàgina web de l'Ajuntament de Sagunt es pot consultar el següent enllaç: [aytosagunto.es/va/ajuntament/arees-i-serveis/cultura-i-educacio/educacio/escolaritzacio-2022-2023/](https://aytosagunto.es/va/ajuntament/arees-i-serveis/cultura-i-educacio/educacio/escolaritzacio-2022-2023/)

L’adscripció, a efectes d’escolarització de l’alumnat, de centres que impartixen  ensenyaments d’educació primària a instituts i seccions d’educació secundària, en  aquells centres del nucli de població del Port de Sagunt per al curs 2022-2023 serà la mateixa que estava en vigor en el curs 2021-2022.

En ESO les sol·licituds es presentaran telemàticament fins al 3 de juny. La matrícula es podrà realitzar en línia del 18 al 21 de juliol o presencialment del 19 al 22 de juliol.

En el cas de l'alumnat adscrit que no haja sol·licitat plaça en un altre centre, la matrícula es realitzarà del 22 de juny al 6 de juliol.

En el cas de Batxillerat les sol·licituds es presentaran telemàticament fins al 3 de juny. La matrícula telemàtica és del 22 al 27 de juliol o presencialment del 25 al 28 de juliol.

És important recordar també que l'alumnat que promociona de 4t d'ESO a 1r de Batxillerat sí que ha de fer este procediment d'admissió, encara que no canvie de centre.

Per a obtindre la clau d'admissió (en les dates de presentació de sol·licituds) serà suficient disposar de DNI o NIE. Es demanarà el número de DNI del pare, mare o tutor legal sol·licitant, el número de suport IDESP (codi de 9 lletres i números que hi ha en el DNI) i la data de naixement de la persona sol·licitant, així com una adreça de correu electrònic. En el cas de NIE, es demanarà el número de suport IXESP (codi inclòs en les targetes d'estrangers i permisos de residència), així com la data de naixement de la persona sol·licitant.

Posteriorment, la persona sol·licitant rebrà un correu electrònic amb l'identificador i la contrasenya. És important que es conserve la clau d'accés, l'identificador i la contrasenya durant tot el procés per a poder fer, per exemple, reclamacions quan s'hagen fet públiques les llistes provisionals, així com per a consultar els resultats de l'adjudicació de places.

Les persones que disposen únicament de passaport hauran d'acudir al centre que vulguen sol·licitar en primera opció perquè els generen la clau d'admissió. A partir d'ací, ja podran realitzar la sol·licitud telemàtica amb la clau d'admissió generada.

Així mateix, les persones que no disposen de mitjans electrònics o coneixements suficients per a poder treballar amb l'administració electrònica hauran d'acudir al centre que vulguen sol·licitar plaça en primera opció. Hauran de sol·licitar cita prèvia.

La persona interessada podrà consultar més informació en la seua carpeta corresponent que s'anirà actualitzant. Hi ha que recordar que les sol·licituds d'admissió (i l'obtenció de la clau d'admissió), s'ha de realitzar a través de la web telematricula.es (en el termini establit). La Conselleria ha habilitat un telèfon (96 104 05 04) per a qualsevol aclariment tècnic sobre l'ús de la plataforma electrònica telematricula.es

Es podrà consultar més informació en la web de Conselleria d'Educació: [www.telematricula.es](http://www.telematricula.es)  o [https://portal.edu.gva.es/telematricula/](https://portal.edu.gva.es/telematricula/) [https://ceice.gva.es/va/web/admision-alumnado/](https://ceice.gva.es/va/web/admision-alumnado/); o bé en la web del departament d’Educació [aytosagunto.es/va/ajuntament/arees-i-serveis/cultura-i-educacio/educacio/escolaritzacio-2022-2023/](https://aytosagunto.es/va/ajuntament/arees-i-serveis/cultura-i-educacio/educacio/escolaritzacio-2022-2023/) o al correu electrònic: [educacio@aytosagunto.es](mailto:educacio@aytosagunto.es).

*   [](http://www.facebook.com/sharer.php?u=https://aytosagunto.es/va/actualitat/el-periode-d-admissio-en-eso-i-batxillerat-es-podra-realitzar-fins-al-3-de-juny/ "Facebook")
*   [](http://twitter.com/share?url=https://aytosagunto.es/va/actualitat/el-periode-d-admissio-en-eso-i-batxillerat-es-podra-realitzar-fins-al-3-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-periode-d-admissio-en-eso-i-batxillerat-es-podra-realitzar-fins-al-3-de-juny/ "Linked In")
*   [](mailto:?body=https://aytosagunto.es/va/actualitat/el-periode-d-admissio-en-eso-i-batxillerat-es-podra-realitzar-fins-al-3-de-juny/)